Rikunarita-ORG/Wikinium huggingface dataset:
# Engumba

Engumba Ashdod ya Israel
Engumba Tampere ya Finilanda
**Engumba** (tǒ engúmba) ezalí lisangá lya bato bavándaka o esíká yɔ̌kɔ́. Ezalí na ndáko iyíké, nzelá iyíké, zándo, wɛnzɛ tǒ magazini. Babêngaka yangó mbóka monɛ́nɛ tǒ mbóka ya mindɛ́lɛ́.

O Kongó-Kinsásá mokonzi mwa engúmba abêngamaka bugumési mpɔ̂ na engúmba na ezalela ya *localité*, mpé *maire* mpɔ̂ na engúmba na ezalela ya *ville*.

|  |
| --- |
|  *Óyo ezalí **ndámbo**. Okoki **kosálisa** mpé **kosungǎ**.* |
# Politíki

**Politíki** tǒ **lotómo la boyángeli**, ezalí bwányá ya koyángela makambo ma ekólo lokóla mibéko mizalí kotínda ; ya kobɔngisa bomɔi bwa bato, bizalela bya bangó ; ya kotámbwisa misála mya ekólo, mpé ya koyókana na bikólo bisúsu ; ezalí sɔ̂lɔ́ ndimbola ya politíki.

Mwâ likébisi litálí liloba *politíki*. Sɔ́kí toyókí liloba «politíki» tǒ «kosála politiki», tokanisaka níni ? Tokanisaka : *koyíba, kokósa, kosála mabé, kosála mayele*... Kasi politíki ya sɔ̂lɔ́ ezalí bôngó tɛ́. Liloba *politíki* eútí na ligresi (lokótá la Gresi): *polis* elingí koloba mbóka, engumba, ekólo, esé. Politíki ezalí mosála tǒ ntɔ́ki ya boyángeli mbóka tǒ ekólo. Ezalí bwányá tǒ mayele ma koyéba bóníbóní bayángela mokili mwa bato, bóníbóní bakamba bato ba ekólo na ndéngé elingí kosepelisa bato bánsɔ.

Yangó wâná, na mosála mwa politíki, moto akoluka malámu mpɔ̂ ya yê mɔ̌kɔ́ mpenzá tɛ́, mpɔ̂ ya libóta lya yě tɛ́, akoluka sé bolámu bwa batu bánsɔ ba lisangá.

Mpɔ̂ ya *bakonzi ba letá*, kosɛ́nga bato bazala na \*non-viola, elingí koloba mbala mingi kosɛnga bangó basála elɔ́kɔ mɔ̌kɔ́ tɛ́, âtá bazalí komɔ́na mpási ndéngé na ndéngé..., batála sé na mǐso âtá babɛ́tí tǒ babomí bangó.<br\>
Mpɔ̂ na lingómbá lya politíki liye libóyí *bisálela bya letá*, míngi mazalí komíbênga babóya-matatá tô ba non-viola bobɛ́lɛ́ mpɔ̂ bazángí mandóki tǒ bibuneli mpɔ̂ na kozóngisela *bakonzi ba letá* \*violans iye bazalí kosála bangó. Mpɔ̂ na bikelézia, sɔ́kí bizalí na ngámbo ya bakonzi ba letá, bakotéya \*non-violans eye elingí koloba komítíka na mpási.

Ezalí na mitíndo mingi ya politíki, mpé politíki ekabwání nzéla mísató :

### Kapitalismɛ

Nzéla ya libosó, politíki ya kapitalismɛ elingí koloba politíki wápi bokúlaka mpé matómba ya mosála mazalí mpɔ̂ na basáli tɛ́ kasi mazalí mpɔ̂ na bomongo ya bokulaka babéngaka bangó bakapitalistɛ elingí koloba bakóló-bokulaka mosɔlɔ.

### Sosialisimɛ

Nzéla ya míbalé, sosialisimɛ ezalí politíki ékopɛ́sa matómba ma mosála na mabɔkɔ ma basáli bangó mɔ̌kɔ́ mpé ekopekisa bokulaka ezala ya mwâ libóké lya bato.

### Komynisimɛ

Nzéla ya misátó, kominisimɛ ezalí politíki ekosɛnga bokulaka mpé matómba ya mosála mazala mpɔ̂ na bolámu bwa lingómba, kasi ekopekisa bokulaka ya moto mɔ̌kɔ́.

### Mokango

* Demokrasi
* Lisakoli lya molɔ́ngɔ́ ya makokí ma moto

### Botángi

* Bapu, M. et alii, *Le Zaïre que nous voulons. Un projet de société*. Kinshasa: Cepas, 1993.
* Braeckman, C., *Le dinosaure. Le Zaïre de Mobutu.* Paris: Fayard, 1992. 383 p.
* Dungia, E., *Mobutu et l'argent du Zaïre. Révélations d'un diplomate, ex-agent secret*. Paris: L'Harmattan, 1992. 215 p.
* Esoavelomandroso, M. et Feltz, G., *Démocratie et développement. Mirage ou espoir raisonnable?*. Paris, Karthala, 1995.
* Kadima Tshimanga, B. et alii, *De la démocratie au Zaïre: consensus lexicaux d'un peuple en délire*. A. M. d'Ans, 1995.
* Mpundu, J., *Kobongisa mboka na boboto*. Kinshasa: Éditions d'Esperance.

|  |
| --- |
|  *Óyo ezalí **ndámbo**. Okoki **kosálisa** mpé **kosungǎ**.* |
# Demokrasi

|  |
| --- |
|  *Óyo ezalí **ndámbo**. Okoki **kosálisa** mpé **kosungǎ**.* |

**Demokrasi** eútí na maloba mábalé ma ligresi : *δήμος* *demos* elingí koloba bǎna ba ekólo mpé *κράτος* *kratos* elingí koloba bokonzi. Demokrasi elingí bôngó koloba bokonzi o mabɔ́kɔ ma bǎna mbóka mpé mpɔ̂ na bolámu bwa bangó.

Baye bazalí na bokonzi bazwí bwangó na mabɔ́kɔ ma bato ba ekólo, mpé bokonzi bwangó bozalí mobimba o mabɔ́kó ma moto mɔ̌kɔ́ tǒ mwa libóké lya bato tɛ́.

Demokrasi ezalí bobɛ́lɛ́ loléngé ya koyángela tɛ́, kasi mpé mabɔngí mánsɔ maye makosálí 'te tokoka koyángela na loléngé la demokrasi. Tokotánga mabɔngí manɛ́nɛ mánei, maye tokotála lokóla makonzi ma demokrasi : bomípɛ́si bwa bato bánsɔ, botáli bato bánsɔ loléngé mɔ̌kɔ́, bonsɔ́mí mpé boluki bolámu bwa bato bánsɔ.

## Tála mpé

* Mpundu, P.: *Demokrasi*. Kinshasa: Éditions d'Esperance.

### Mokango

* Politíki
* Lisakoli lya molɔ́ngɔ́ ya makoki ma moto
# Lingómbá lya politíki

**Lingómbá lya politíki** ezalí lisangá lya bato baye basangani nsima ya makanisi mpó na koluka bonkonzi bwa ekólo mpé koyángela mbulamatali ya yangó.

## Mangómbá ma Politíki o Kongó-Kinsásá

## Mangómbá ma Politíki o Kongó-Brazzaville

|  |
| --- |
|  *Óyo ezalí **ndámbo**. Okoki **kosálisa** mpé **kosungǎ**.* |